Το σπίτι πεντακάθαρο, απλό, αλλά με όλα τα απαραίτητα κι' ίσως περισσότερα απ' τα απολύτως αναγκαία, με μια αυλή που δε σ' αφήνει να μπεις μέσα ... Στο τραπεζάκι της κουζίνας τα παραδοσιακά Κρητικά κεράσματα, ρακή, κρασί και μήλα, μας έκαναν να νιώσουμε τη ζεστασιά των ανθρώπων που μας φιλοξένησαν. Η καλή τους διάθεση φάνηκε απ' την πρώτη στιγμή, με την αμεσότητα της επικοινωνίας, την ακρίβεια στο ραντεβού μας και το γεγονός ότι μας παραχώρησαν το σπίτι πολύ νωρίτερα απ' τη συμφωνημένη ώρα, ενώ μας επέτρεψαν να το παραδώσουμε επίσης αργότερα απ' ότι προέβλεπαν οι κανόνες του σπιτιού, εφόσον υπήρχε αυτή η δυνατότητα. Σημαντικό για μας ήταν επίσης το γεγονός ότι μαζί μας είχαμε το σκύλο μας, που αντιμετωπίστηκε κι' αυτός με την ίδια φιλόξενη διάθεση ! Αξίζει τον κόπο να δείτε και να μείνετε στο σπίτι του Γιώργου, αφού για ανθρώπους που η απλότητα και η φιλοξενία είναι πιο σημαντικά χαρακτηριστικά απ' την πολυτέλεια και τις extreme παροχές, το σπίτι είναι ιδανικό, ζεστό και όμορφο.
Χριστίνα - Κωστής